Șefa UPU Fetești a murit din cauza COVID-19. Avea 48 de ani și nu suferea de boli cronice.
Șefa UPU Fetești a fost tratată la Spitalul Colentina. Medicii care au tratat-o spun că au făcut tot ce au putut pentru a o ține în viață. Mioara Neagu a ajuns la spitalul din București la 10 zile după ce au apărut simptomele.
Șefa Unității de Primiri Urgențe (UPU) a Spitalului Fetești, Mioara Neagu, a murit după ce s-a infectat cu SARS- CoV-2.Medicul era internat la Spitalul Colentina din Capitală."Nu avea boli, era foarte tânără, a venit la noi cam după zece zile de evoluție a bolii, a primit tot ce se putea primi, și Remdesivir, și Tocilizumab, ventilate. Sunt oameni – nu este singura – care nu au boli asociate, sunt tineri, te debusolează, toată lumea a spus că mortalitatea este în rândul celor peste 65 de ani, iată că nu este așa", a explicat, pentru Aleph News, medicul curant de la Colentina al Mioarei Neagu, Laura Zarafin.Doctorul Laura Zarafin a mai spus că "nu mai există nicio explicație clară legat de ceea ce se întâmplă"."Solidaritatea asta de breaslă, nu că nu am face la fel pentru toți, dar aici a fost un pic peste. Din păcate, în cazul doamnei doctor s-a și suprapus la un moment dat o infecție bacteriană. (…) Noi nu mai avem o explicație foarte clară legat de tot ce se întâmplă, rămâne pentru noi singura speranță să diagnosticăm foarte repede infecția, să putem acționa din prima zi cu ceea ce se știe la ora actuală, noi am observat că și plasma, dacă nu este dată în primele zile, cât mai devreme, nu are efecte spectaculoase", a adăugat medicul ATI de la Colentina.Mioara neagu avea 48 de ani și era medic de medicină de urgență. Ea se infectase cu coronavirus în septembrie.Apropiații au reacționat și pe Facebook la aflarea veștii legată de moartea medicului.